INDOKLÁS

Általános indoklás

Az államháztartáson kívüli forrás átadásáról és átvételéről szóló helyi rendelet tartalmazza azokat az előírásokat, amelyek a civil szervezetek önkormányzat általi támogatásával kapcsolatosak. Az Önkormányzat célja, hogy a község érdekében tevékenykedő szervezetekkel jó együttműködést alakítson ki, és az Önkormányzat által a civil szervezetek támogatására fordított forrás a lehető legoptimálisabb módon hasznosuljon. Ahhoz, hogy a pályázatok feldolgozására elegendő idő álljon rendelkezésre, a hatályos rendeletet szükséges módosítani.

Az 1. §-hoz

A pályázat benyújtási határidejét módosítja tárgyhónap 15. napjáról tárgyhónap 10. napjára, elegendő időt biztosítva a hivatali apparátus számára a beérkezett kérelmek feldolgozására és a képviselő-testületi döntést megalapozó előterjesztések elkészítésére.

A 2. §-hoz

Hatályba léptető rendelkezést tartalmaz.

Ebes, 2020. június 18.

Dr. Morvai Gábor

jegyző